1923-ban a bajor miniszter, Gustav von Kahr beszédírója, Fritz Gerlich újságíró egyre nagyobb aggodalommal figyeli Hitler és az NSDAP egyre növekvő népszerűségét. Von Kahr egyezséget ajánl Hitlernek, de arra utasítja, hogy ha részt akar venni az általa szervezett puccsban, illetve a kormányában, akkor mellőzze az agressziót, illetve a beszédeit. Mikor Hitler rájön, hogy von Kahr becsapta, fegyveres erőkkel arra kényszeríti, hogy a bajor miniszter és társai az ő törekvéseit támogassák. Röhm és a Sturmabteilung segítségével puccsot indít a kormány ellen, annak kudarcba fulladása után majdnem öngyilkosságot követ el, azonban Ernst Hanfstaengl felesége, Helene megakadályozza ebben.